Timetti taqbaylit tamensayt tedder s timawit, imi yis-s i tḥerrez ansayen n tjaddit, d wayen akk ttidiren. Tiwsatin-ines, seg tama n tesrit (tamacahut, tadyant,...), seg tama n tmedyazt (azuzen, adekker,...),seg tama n talɣiwin tiwezzlanin (inzan, timseɛreq, innan,...). Imeslunfuyen-nsent, d argaz (ama d amusnaw, d afṣiḥ, d ameddaḥ, afeṛṛeḥ, aḍebbal, neɣ d tameṭṭut (maca ur as-semman ara). Yal tawsit seg-sent tesɛa tawuri iwacu tt-id-qqaren, d amedya : tamacahut i ttrebegga, urar d teqsiḍin i wurar, aserqes i usedhu.